b"\n_START_ARTICLE_\nCorreu expr\xc3\xa9s\n_START_PARAGRAPH_\nEl correu expr\xc3\xa9s o correu prioritari \xc3\xa9s un servei d'entrega de correu que fa arribar la carta o el paquet en q\xc3\xbcesti\xc3\xb3 al destinatari en un termini m\xc3\xa9s curt pagant un preu superior al del correu ordinari. \xc3\x89s ofert per molts serveis postals d'arreu del m\xc3\xb3n, aix\xc3\xad com per empreses privades de log\xc3\xadstica. La hist\xc3\xb2ria moderna del correu expr\xc3\xa9s comen\xc3\xa7\xc3\xa0 al Congr\xc3\xa9s de la Uni\xc3\xb3 Postal Universal del 1885, celebrat a Lisboa, per\xc3\xb2 ja hi havia antecedents il\xc2\xb7lustres, com ara el Pony Express, que portava correu de Missouri a Calif\xc3\xb2rnia (i viceversa) en uns deu dies."